Kas teil oleks selle jaoks 200 lehekülge ruumi? Usun, et selle kohta on olemas palju visioone. Kui ma ütleksin, et tean, kuidas lahendada maailmas kõik probleemid, oleks teil täielik õigus mind välja naerda või hirmunult minema joosta. Inimesed, kes nii mõtlevad, on parimal juhul rumalad; ennekõike ei tohiks neid iialgi seada vastutama mõne sellise  institutsiooni eest, mille käsutuses on sõjavägi või salapolitsei! Anarhism põhineb usul, et paljude (ehkki mitte kõigi) nende probleemide tekitajad on vägivallastruktuurid, mille taga seisab riik. Näib ju olevat mõistlik arvata, et kui poleks sellist struktuurilist vägivalda ega neid, kes nõuaksid omale õigust lahendada teiste inimeste eest nende probleeme, oleks inimestel palju parem võimalus neid asju ise enda jaoks lahendada.     Üks eesti tark on öelnud, et tulevikus tulevad väikesed riigid: praegused suured riigid lagunevad järk-järgult ning luuakse üsna palju väiksemaid riike ja kogukondi (ta mainis ka, et isegi Eesti on selles mõttes suur riik). Kas te usute sellist ettekuulutust ja kas see sobib mingil moel teie arusaamaga "heast", mittekorporatiivsest globaliseerumisest?